เรื่องร้องเรียน (ความปลอดภัย,ป้าย,ถนน,ร้องเรียน) วันที่ 2023-10-09 02:58:05 — แขวงมีนบุรี เขตมีนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042277

ขอให้แก้ไขปัญหาการตั้งป้ายไฟลักษณะล้อเลื่อนของร้านสินค้าสะดวกซื้อเซเว่น-อีเลฟเว่น บริเวณด้านหน้าร้านสินค้าสะดวกซื้อเซเว่น-อีเลฟเว่น (ผู้ร้องไม่ทราบสาขาและรหัสสาขา) ซึ่งอยู่ทางด้านหน้าขวามือของหมู่บ้านประภาวรรณ โฮม ถนนบึงขวาง แขวงแสนแสบ เขตมีนบุรี กรุงเทพมหานคร เนื่องจากผู้ร้องแจ้งว่าบริเวณดังกล่าวจะมีป้ายลักษณะไฟล้อเลื่อน (ผู้ร้องไม่ทราบขนาด)  ซึ่งนำมาตั้งด้านหน้าร้านฯ โดยป้ายดังกล่าวจะบดบังวิสัยทัศน์ในการมองเห็นทางเข้าและทางออกของหมู่บ้าน ซึ่งผู้ร้องเกรงว่าอาจจะเป็นอันตรายสำหรับผู้ที่สัญจรผ่านไปมาได้ โดยประสบปัญหามาเป็นระยะเวลา 5-6 เดือน ประกอบผู้ร้องแจ้งว่าในช่วงเวลาประมาณ 16.00 น. เป็นต้นไปของทุกวัน จะมีร้านค้ามาตั้งร้านเพื่อจำหน่ายสินค้า (ผู้ร้องไม่ทราบจำนวนแผงที่แน่ชัดว่ามีจำนวนกี่แผง) บริเวณด้านหน้าร้านสินค้าสะดวกซื้อเซเว่น-อีเลฟเว่น ซึ่งจะมีรถจักรยานยนต์มาจอดเต็ม 2 ฝั่งถนน ทั้งบริเวณที่อยู่ด้านหน้าร้านสินค้าสะดวกซื้อเซเว่น-อีเลฟเว่นและฝั่งตรงข้าม ส่วนรถยนต์จะจอดตรงถนนบึงขวาง เป็นถนน 2 ช่องทางจราจร ซึ่งเป็นถนนเส้นหลักในการสัญจร รวมถึงส่งผลให้ประชาชนที่ใช้เส้นทางในพื้นที่ได้รับความเดือดร้อนเป็นจำนวนมาก

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata